“Jy is gewoond om op ’n verhoog ver verwyderd te speel en so ook gehore wat in die donker sit en kyk. Hier is ons bymekaar. In your face.”
Jannes Erasmus, wat in Swem optree en wat ook dié teks geskryf het, verwys ook na die gehoor wat normaalweg uit ’n klomp mense bestaan wat netjies ver weg sit.
“Die uitdaging bly om met jou gas te konnekteer. Jy staan nie ver weg op ’n verhoog waar jy artikuleer of projekteer nie. So jy moet jouself in hierdie tweegesprek oortuig jy ís daardie karakter in die vertrek. Ons kry ’n lys met die name van wie ons vertonings kom kyk en dikwels ken jy nie die name nie, so wie by die deur inkom, is net so onverwags.”
“Dit is daar om aan die akteurs, regisseurs en skrywers iets te kan gee vir hul wonderlike insette en harde werk. Daar is ook koste soos kerse, koffie en tee, kos vir die akteurs, ensovoorts.”